CELEX: 62009TN0404
Language: lv
Date: 2009-10-09 00:00:00
Title: Lieta T-404/09: Prasība, kas celta 2009. gada 9. oktobrī — Deutsche Bahn /ITSB (pelēkas un sarkanas krāsas kombinācija)

5.12.2009   
            
            
               LV
            
            
               Eiropas Savienības Oficiālais Vēstnesis
            
            
               C 297/31
            
         Prasība, kas celta 2009. gada 9. oktobrī — Deutsche Bahn/ITSB (pelēkas un sarkanas krāsas kombinācija)
   (Lieta T-404/09)
   2009/C 297/47
   Tiesvedības valoda — vācu
   
      Lietas dalībnieki
   
   
      Prasītāja: Deutsche Bahn AG, Berlīne (Vācija) (pārstāvji — U. Hildebrandt, K. Schmidt-Hern un B. Weichhaus, Rechtsanwälte)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Prasītājas prasījumi:
   
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju pirmās padomes 2009. gada 23. jūlija lēmumu lietā R 379/2009–1;
            
         
               —
            
            
               piespriest atbildētājam atlīdzināt tiesāšanās izdevumus.
            
         
      Pamati un galvenie argumenti
   
   
      Attiecīgā Kopienas preču zīme: preču zīme, kuru veido pelēkas un sarkanas krāsas kombinācija, attiecībā uz pakalpojumiem, kas ietilpst 39. klasē (reģistrācijas pieteikums Nr. 6 733 315);
   
      Pārbaudītāja lēmums: reģistrācijas pieteikumu noraidīt;
   
      Apelāciju padomes lēmums: apelācijas sūdzību noraidīt;
   
      Izvirzītie pamati: atbildētājs birojs, novērtējot reģistrācijai pieteikto preču zīmi, esot piemērojis kritēriju, kurš neatbilst Pirmās instances tiesas judikatūrai; it īpaši neesot ņemts vērā, ka krāsu preču zīmju attiecībā uz pakalpojumiem reģistrācijas pieteikumiem ir jāpiemēro cits kritērijs, kā reģistrācijas pieteikumiem attiecībā uz precēm.